Grevena

Grevena (, ) je mesto v gréckej Macedónii. Žije tu približne 15 500 obyvateľov. Je to hlavné mesto rovnomenného okresu.

Dejiny
Mesto Grevena bolo založené počas byzantského obdobia v 11. storočí. Osídlenie tu však existovalo už v skoršom období, v staroveku tu žili starovekí Macedónci. V 15. storočí mesto ovládli Turci. V tureckej dobe bolo mesto sídlom biskupa a dôležité stredisko gréckeho obchodu. Mesto sa rozšírilo a usadilo sa tu obyvateľstvo z okolitých oblastí. Časť gréckeho obyvateľstva prestúpila na islam, uchovali si však grécky jazyk.
V roku 1900 bulharský etnograf Vasil Kinčov uviedol, že mesto Grevena má 1 550 obyvateľov, z toho 700 Turkov (hlavne grécko hovoriacich), 600 Grékov, 150 Arumunov a 100 Cigánov. V roku 1923, už ako súčasť Grécka, sa aj tu odohrala grécko-turecká výmena obyvateľov a všetci moslimovia, vrátane grécko hovoriacich, boli presídlení do Turecka. Z Turecka sa tu usadili hlavne Pontskí Gréci. Neskôr sa v meste usadzovalo obyvateľstvo okolitých území.

Mestá v Grécku